পাঁচ বছরেও আলোর মুখ দেখেনি ঢাকার পলাশী থেকে গাবতলী পর্যন্ত নতুন উড়াল সড়ক প্রকল্পটি। বিশেষজ্ঞরা বলছেন, ট্রাফিক বিভাগের কোনো পদক্ষেপই সফল না হওয়ায় যানজট আর দুর্ঘটনায় বছরের পর বছর জনগণ দুর্ভোগ পোহাচ্ছেন এ রুটটিতে। এর প্রভাব পড়ছে আশপাশের সড়কগুলোতেও। দায়িত্বপ্রাপ্ত প্রতিষ্ঠান, ঢাকা উত্তর সিটি করপোরেশন জানিয়েছে, সংসদ ভবন ও গণভবনের নিরাপত্তার বিষয়টি নিশ্চিত হতে কিছুটা সময় লাগছে।